Bisam

Bisam (Ondatra zibethicus) er opprinnelig en gnager fra Nord-Amerika, men arten ble innført til Europa på begynnelsen av 1900-tallet og har siden også spredd seg til store deler av Asia. Arten, som tilhører hamsterfamilien (Cricetidae), ble populær på grunn av sin flotte pels. Bisam er eneste arten i sin slekt. 

Bisam ble tidligere kalt bisamrotte på norsk. Navnet er offisielt endret til bisam fordi den ikke er i samme familie som rotter.

 Beskrivelse 
Bisam er en relativt stor gnager, som kan bli ca.  lang, målt fra snutespiss til haletipp, og veie ca. . Halen, som er lang og tynn, utgjør gjerne ca. . Den har dårlig utviklet syn, lukt og hørsel. Bisamen kan bli opp mot 10 år gammel i fangenskap, men lever typisk i ca. 3 år i vill tilstand.

 Utbredelse 
Bisam er et nordamerikansk pattedyr, som finnes naturlig i det meste av USA med Alaska og i Canada. Nominatformen (O. z. zibethicus) har imidlertid også blitt introdusert i en rekke land i Europa og Asia.

Den norske hovedbestanden finnes i Pasvik i Finnmark, der systematisk registrering tok til i 1994. Bisam har ved en rekke anledninger blitt observert i Tanavassdraget. I 2003 ble arten også registrert i Hemnes kommune i Nordland, og man antar at den i så måte er i ferd med å etablere seg i dette fylket. Derfra har den videre spredd seg til bl.a. Kvesjøen i Lierne, i Nord-Trøndelag, der et eksemplar av arten ble fanget med garn i 2004. I 2020 ble et dyr som kan være en bisam fotografert i Maridalen vest for Oslo. Den norske bestanden er etablert ved at det har kommet dyr over grensa mot Finland. Tilsvarende kommer den danske bestanden fra Tyskland.

I Norsk svarteliste 2012 var bisam vurdert til svært høy risko. I Fremmedartslista 2023 er den gradert til høy risiko på grunn av stort invasjonspotensial og liten økologisk effekt.

Land som har introdusert bisam i Europa:
 1905 Bulgaria, Ungarn og Østerrike
 1908 Tsjekkia
 1914 Tyskland
 1920 Polen, Finland og Frankrike
 1927 De britiske øyer
 1928 Belgia
 1928–1932 Russland
 1930 Sveits
 1947 Estland
 1950 Sverige
 1954 Litauen
 1961 Latvia

Verdens naturvernunion har pr. februar 2018 denne inndelingen av utbredelsen av arten:
1) Opprinnelig art i disse landene/områdene: Canada, USA

2) Innført art i: Albania, Argentina, Belarus, Belgia, Bulgaria, Chile, Estland, Finland, Frankrike, Gibraltar, Italia, Japan, Latvia, Litauen, Mexico, Moldova, Mongolia, Nederland, Polen, Romania, Russland, Slovakia, Slovenia, Sveits, Sverige, Tsjekkia, Tyskland, Ukraina, Ungarn, Østerrike

 Habitat og atferd 
Bisam trives i fuktig klima, i nær tilknytning til vann og sump. Arten påvirkes negativt om klimaet blir for tørt. Dyrene danner familiegrupper og er territoriale. Det er også kjent at bisam kan opptre som «leieboere» hos bevere, noe de trolig får lov til fordi de bidrar til å vedlikeholde bolet. Arten er dagaktiv og mest aktiv på ettermiddagen og fram mot skumringen.

Arten lever stort sett av planter, særlig akvatiske planter, men spiser også småkreps og muslinger. Bisam er dyktige svømmere som kan være neddykket i opptil , mens de leter etter mat eller gjemmer seg for en predator.

 Reproduksjon 
De sydlige underartene parer seg året rundt, mens de nordlige parer seg i de varme månedene (mars-august). Svangerskapsperioden er ca.  og et kull består som regel av ca. 6 unger, som fødes i et rede av gress. Ungene fødes blinde og veier i snitt ca. 22 gram. Etter ca. 10 dager er de svømmedyktige, men de dier mora til de er ca. 21 dager gamle. De regnes som fullvoksne etter ca. 200 dager, men er uavhengige fra de er ca. 30 dager gamle.

 Underarter 
Det er beskrevet 16 underarter av Ondatra zibethicus (bisam).Gintarė Skyrienė and Algimantas Paulauskas. 2012. Distribution of invasive muskrats (Ondatra zibethicus) and impact on ecosystem. EKOLOGIJA. 2012. Vol. 58. No. 3. P. 357–367. Besøkt 2015-04-24

 Ondatra zibethicus (bisam)
 O. z. albus (Manitoba og Sentral-Canada)
 O. z. aquihnis (Labrador, Quebec)
 O. z. bernardi (Colorado River, Arizona, Mexico)
 O. z. cinnamominus (Great plains)
 O. z. goldmani (Utah, Arizona, Nevada)
 O. z. macrodon (atlanterhavskysten)
 O. z. mergens (Nevada)
 O. z. obscurus (Newfoundland)
 O. z. occipitalis (Oregon og Washington)
 O. z. osoyoosensis (Rocky Mountains, Canada)
 O. z. pallidus (Arizona, New Mexico)
 O. z. ripensis (Texas, New Mexico)
 O. z. rivalicius (Louisiana, Mississippi (kyststrøk), Alabama, Øst-Texas)
 O. z. spatulatus (Nord-Amerika)
 O. z. zalaphus (Sør-Alaska)
 O. z. zibethicus (nominatformen, naturlig i det østre og sørøstre USA, introdusert til Europa og Asia)

 Referanser 
Artsdatabanken: Artsnavnebasen  Arten byttet navn fra bisamrotte til bisam september 2009

 Litteratur 


 Eksterne lenker 


Kategori:Gnagere
Kategori:Pattedyr i Norge
Kategori:Canadas pattedyr
Kategori:USAs pattedyr
Kategori:Albanias pattedyr
Kategori:Argentinas pattedyr
Kategori:Belarus’ pattedyr
Kategori:Belgias pattedyr
Kategori:Bulgarias pattedyr
Kategori:Chiles pattedyr
Kategori:Estlands pattedyr
Kategori:Finlands pattedyr
Kategori:Frankrikes pattedyr
Kategori:Gibraltars fauna
Kategori:Italias pattedyr
Kategori:Japans pattedyr
Kategori:Latvias pattedyr
Kategori:Litauens pattedyr
Kategori:Mexicos pattedyr
Kategori:Moldovas pattedyr
Kategori:Mongolias pattedyr
Kategori:Nederlands pattedyr
Kategori:Polens pattedyr
Kategori:Romanias pattedyr
Kategori:Russlands pattedyr
Kategori:Slovakias pattedyr
Kategori:Slovenias pattedyr
Kategori:Sveits' pattedyr
Kategori:Sveriges pattedyr
Kategori:Tsjekkias pattedyr
Kategori:Tysklands pattedyr
Kategori:Ukrainas pattedyr
Kategori:Ungarns pattedyr
Kategori:Østerrikes pattedyr
Kategori:Høyrisikoarter på fremmedartslista
Kategori:Dyr formelt beskrevet av Carl von Linné
Kategori:Pattedyr formelt beskrevet i 1766